П Р О Т О К О Л   
от съвместно заседание на Комисия „Съдебна карта и натовареност 
на прокурорите и следователите” към Прокурорската колегия на ВСС
и Комисия „Съдебна администрация“ към Прокурорската колегия на ВСС 
към Пленума на Висшия съдебен съвет, проведено на 29.05.2019 г.

Днес, 29.05.2019 г. /сряда/ от 14:30 часа се проведе съвместно заседание на Комисия „Съдебна карта и натовареност на прокурорите и следователите” към Прокурорската колегия на Висшия съдебен съвет и Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ НА КСКНПС-ПК:   Пламен Найденов
   	    ЧЛЕНОВЕ:	Пламена Цветанова
					Огнян Дамянов 
		
ПРЕДСЕДАТЕЛ НА КСА-ПК:   Гергана Мутафова 
     	    ЧЛЕНОВЕ:	Калина Чапкънова
Евгени Диков
				
На заседанието присъстваха: 
Експертният сътрудник на КСКНПС-ПК  Красимира Василева – н-к отдел „Правно обслужване и нормативна дейност“ и техническият сътрудник Мария Тодорова.
Експертният сътрудник на КСА-ПК Светла Кирилова – старши експерт в отдел „ЧРАОСВ” и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО:  Обсъждане на направените предложения относно изработване на критерии /условен стандарт/ за обезпечаване на прокуратурите с прокурорски помощници, съобразно ниво, кадрова обезпеченост и натовареност.
- Проект на Критерии за разпределяне на прокурорски помощници в структурата на Прокуратурата на Република България;
- Справка за разпределението на прокурорските помощници по апелативни райони към 30.04.2019 г.

	Членовете на двете комисии се запознаха с предоставените материали във връзка с обезпечаване на прокуратурите с прокурорски помощници, съобразно ниво, кадрова обезпеченост и натовареност. 
След обсъждане на представения проект на Критерии за разпределяне на прокурорски помощници в структурата на Прокуратурата на Република България; данните за кадровата обезпеченост на прокуратурите с щатни бройки за прокурорски помощници - утвърден щат, натовареност на магистратите в прокуратурите от различни нива,  необходимостта от прокурорски помощници в прокуратурите от различните  нива – апелативно; окръжно и районно ниво и въз основа на направените предложения от членовете на двете комисии, 

КОМИСИЯ „СЪДЕБНА КАРТА И НАТОВАРЕНОСТ НА ПРОКУРОРИТЕ И СЛЕДОВАТЕЛИТЕ” КЪМ ПРОКУРОРСКАТА КОЛЕГИЯ НА ВСС И КОМИСИЯ „СЪДЕБНА АДМИНИСТРАЦИЯ” КЪМ ПРОКУРОРСКАТА КОЛЕГИЯ НА ВСС
Р Е Ш И Х А:
	
1. ВЪЗЛАГАТ на експертните сътрудници на двете комисии, с оглед направените предложения, да преработят представения проект за критерии за разпределяне на прокурорски помощници в структурата на Прокуратурата на Република България, който да бъде представен на членовете на двете комисии.

ПРЕДСЕДАТЕЛ НА КОМИСИЯ
„СЪДЕБНА КАРТА И НАТОВАРЕНОСТ
НА ПРОКУРОРИТЕ И СЛЕДОВАТЕЛИТЕ”
КЪМ ПРОКУРОРСКАТА КОЛЕГИЯ НА ВСС:   /п/
ПЛАМЕН НАЙДЕНОВ
ПРЕДСЕДАТЕЛ НА КОМИСИЯ
„СЪДЕБНА АДМИНИСТРАЦИЯ”
КЪМ ПРОКУРОРСКАТА КОЛЕГИЯ НА ВСС:   /п/
ГЕРГАНА МУТАФОВА